

ที่ มท ๐๘16.3/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

 ตามหนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 1556 ลงวันที่
21 กรกฎาคม 2564 ได้ขอความร่วมมือจังหวัดแจ้งองค์กรปกครองส่วนท้องถิ่นทุกแห่ง พิจารณาสนับสนุน
การจัดการเรียนการสอนออนไลน์ ตามแนวทางการสนับสนุนการจัดการเรียนการสอนออนไลน์ขององค์กรปกครองส่วนท้องถิ่น เพื่อให้การจัดการเรียนการสอนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ของสถานศึกษาในสังกัดเป็นไปอย่างมีประสิทธิภาพและสอดคล้องกับบริบทในพื้นที่ นั้น

 เนื่องจากแนวทางที่กำหนดตามหนังสือดังกล่าวมีความไม่ชัดเจนในบางประการ จึงขอแก้ไขข้อความในข้อ 6. ตามแนวทางการสนับสนุนการจัดการเรียนการสอนออนไลน์ขององค์กรปกครองส่วนท้องถิ่นเป็น ดังนี้ “ข้อ 6. สถานศึกษาในสังกัดองค์กรปกครองส่วนท้องถิ่นอาจพิจารณาสนับสนุนอินเตอร์เน็ตให้นักเรียนในสังกัด โดยดำเนินการตามหนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 1111 ลงวันที่ 13 กรกฎาคม 2564 เรื่อง แนวทางการดำเนินงานและการบริหารงบประมาณการสนับสนุนค่าใช้จ่ายในการจัดการศึกษา (ค่ากิจกรรมพัฒนาคุณภาพผู้เรียน) ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ทั้งนี้ สำหรับการจัดหาให้ดำเนินการตามกฎหมาย ระเบียบ และหนังสือสั่งการที่เกี่ยวข้อง”

 กรมส่งเสริมการปกครองท้องถิ่น

 กรกฎาคม 2564

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5312

โทรสาร ๐-๒๒๔๑-๙๐๒๑-๓ ต่อ 218

ผอ.กง.สศ. ............................

หน.ฝ.คศ...............................

จนท......................................